Amud as : «Ad gaɣ axxam ». Tefka-as iga axxam, yezweǧ tuɣal nettat d tmeṭṭut-nni n gma-s xedmen-t ccɣel lwaḥid, ttḥucunt, sewwant. Armi d yiwen wass llant ttḥucunt, tameṭṭut-nni n gma-s tufa timellalin n yezrem, taḥdayt-nni tufa timellalin n sekkrin, nnan-t-as : «Wissen amek ara tent-nečč ». Tenna-as tmeṭṭut-nni n gma-s : «Ad ten-nečč d tizegzawin kemm ttruẓu-iyi-d ad tettaɣ, nekk ad am-d-ttruẓuɣ kemm tett ». Tkellax-as, tislit-nni tečča timellalin n tsekkurt, taḥdayt-nni tečča timellalin n yezrem, yuɣal uɛelliḍ n teḥdayt-nni yettawi yettara d izarman, tanegmat-nni taxxeddaɛt tenna-as : «Aɛelliḍ n watmak yettawi, yattara, ɛacu texdem ». Yewhem waḥday-nni yenna-as : «Arwaḥ kan awetma ani-iyi-d aqarru-iw ». Ihi yesla i ṣṣut uɛelliḍ-is akk illaḥu, yeǧɛel d ṣṣaḥ, amek ara as-yexdem, ad tt-yawi ad tt-izelli ɣer lbir, yewwi-tt mi yewweḍ ɣer lbir yezzinez baɛmada teɣli tcacit-is, tenna-as : «Ala agma d nekk ara ak-tt-id-yekksen ». Truḥ ad as-d-tekkes tacacit-nni, iṭṭebbaɛ-itt yessaɣli-tt ɣer daxel, tedɛa-as-d tenna-as : «Fkiɣ-ak asennan n ɛinttu rekbet, ur ak-d-tekksen ṭṭelba wala lɛulama siwa wetmak tgiḍ dda », teqqim din daxel n lbir, armi d yiwen wass iɛedda-d tajer, mi i dyewweḍ uɛawdiw-nni ɣer lbir-nni yugi ad iɛeddi, yettneggiz, akken i as-yexdem ulac, yekker wergaz-nni yerres-d iḍil ɣer lbir, yeṭṭucu, yesstaxzay, tenṭeq-d tenna-as : «Awlidi ur staxzay ara d lxelq am kečč ». Yenn-as : «AD am-d-fkeɣ amrar ad d-taliḍ ». Imud-as amrar yessuli-ttid yewwi-tt-id ɣer wexxam-is, teḥka-as tamsalt amek tella, yekker wergaz-nni yezla-as ikerri, imleḥ-it mliḥ, mi i d-yekker ṣṣbaḥ ad as-yefk ad tečč, ad as-yeffer aman, ad as-yerr aqarru d aksar, izarman-nni ččan lmelḥ-nni ttnadin ad sswen, ttefɣen-d yiwen yiwen, win i d-yefɣen ad as-yekkes aqarru ad t-iger ddaw n tgartilt, akken tlata wussan neɣ rrebɛa armi i d-kfan akk yizarman-nni seg uɛellid-is, iwarra-as-ten, yenna-as : «Ha-t-a wacu yellan deg uɛelliḍ-im ».